**Pyetjet e shpeshta – FAQ’s**

**Nga thirrja për projekt propozime për përkrahjen financiare të projekteve të cilat bartin aktivitete dhe kontributojnë në qëllimin e përgjithshëm të ruajtjes e kultivimit të gjuhës, artit, kulturës e identitetit Shqiptar në Luginën e Preshevës.**

|  |  |
| --- | --- |
| 1. **Cili është qëllimi i përgjithshëm i këtyre granteve?** | Qëllimi i përgjithshëm është mbrojtja, kultivimi dhe promovimi i identitetit, gjuhës, artit dhe kulturës shqiptare në Luginë. |
| 1. **Cilat janë qëllimet specifike?** | * Aktivitete që synojnë avansimin e politikave në fushën e mbrojtjes dhe promovimit të të drejtave dhe interesave të pakicës shqiptare; * Aktivitete për zhvillimin e mundësive ekonomike për shqiptarët respektivisht aftësimi i tyre në gjenerimin e të hyrave; * Rritja e vetëdijes për të drejtat e njeriut me theks në të drejtat e pakicës shqiptare në Serbi; * Angazhimi i shoqatave për të investuar në avancimin dhe zgjerimin e njohurive të rinisë për të përfituar nga mundësitë e arsimit; * Aktivitete rinore, sportive, edukative, kulturore që promovojnë gjuhën, identitetin dhe kulturën shqiptare; * Aktivitete që mbrojnë dhe promovojnë vlerat dhe trashëgiminë kulturore shqiptare; * Aktivitetet që mbrojnë dhe promovojnë të drejtat e personave me nevoja të veçanta, të vajzave dhe grave dhe fëmijëve nga lugina; * Shkëmbime të ndryshme mes organizatave brenda luginës (përfshirë Sanxhakun) me ato të Kosovës; * Aktivitete që kanë të bëjnë me rrjetëzime dhe partneritete mes organizatave shqiptare të Luginës me organizata tjera në Kosovë, Shqipëri e Maqedoni Veriore. |
| 1. **Kush është grupi i synuar?** | Komuniteti shqiptar në përgjithësi me theks të veçantë tek të rinjtë, studentët, gratë dhe vajzat, fëmijët, artistët, sportistët, krijuesit, akademikët etj. |
| 1. **Kush mund të aplikoj?** | * Organizatat Jo-qeveritare (OJQ) * Odat dhe këshillat e ndryshme të themeluara sipas ligjit * Organizatat e paregjistruara * Individët (Studentët, Artistët, Sportistët etj.) |
| 1. **Cilat janë kushtet e aplikimit?** | * OJQ të regjistruara në Serbi * Përvoja dhe fushëveprimtaria relevante * Zotësi juridike, financiare dhe operacionale për zbatim të projektit * Për grantet e mëdha përvojë së paku 5 vjeçare * Përvojë paraprake me administrim të fondeve, sidomos për grantet e mesme dhe të mëdha * CV-të e stafit kyq përgjegjës për projektin   Ndalohet aplikimi i OJQ-ve dhe individëve të cilët mund të kenë konflikt interesi me Këshillin. |
| 1. **Sa është shuma e granteve?** | Grantet mund të jenë:   * mikro grante individuale **(deri 1,000 EUR),** * bursa për studentët më të mirë **(deri 1,000 EUR),** * grante të vogla **(deri 5,000 EUR),** * grante të mesme **(25,000 – 50,000 EUR)** dhe * grante të mëdha **(duke filluar nga 50,000 e më shumë).** |
| 1. **A mund te aplikoj me grant për 15,000?** | Po mundeni. Çdo aplikim mbi 5,000 EUR konsiderohet si grant i mesëm dhe vlejnë të gjitha kërkesat dhe kriteret sikur për grantet e mesme. |
| 1. **Cilat janë kushtet e përzgjedhjes?** | 1. Relevanca e projektit me kërkesat e thirrjes 2. Kapaciteti për zbatim të propozimit/projektit 3. Arsyeshmëria e buxhetit. |
| **9. A është obligativ partneriteti?** | Aplikuesit për grante të mëdha duhet të kenë së paku një partner tjetër që bart një pjesë të aktiviteteve dhe përgjegjësive të projektit. Për të gjitha format tjera të grantit mund të aplikohet si një entitet pra 1 individ, 1 shoqatë, 1 student, 1 nismë e paregjistruar apo 1 OJQ. |
| **10. A ka ndonjë shpenzim që nuk pranohet në buxhet?** | Shpenzimet e pa-pranueshme përfshijnë:   * Investimet në kapital, infrasktruturë apo kredi për investime, fonde të garancisë; * Vetura dhe gjeneratorë * Blerja e patundshmërive * Shpenzimet e interesit për borxhin; * Gjobat në trafik, ndëshkimet financiare dhe shpenzimet e procedurave gjyqësore; * Pagesa e bonuseve për punonjësit; * Kostot që tashmë janë të financuara nga burime publike apo shpenzime në periudhën e projektit të financuar nga burime të tjera; * Blerja e pajisjeve të përdorura, makineri dhe mobilje; * Donacionet bamirëse; * Kredi për organizata të tjera apo individ;   Kostot e tjera që nuk janë të lidhura direkt me përmbajtjen dhe objektivat e projektit; |
| 1. **A na duhet të planifikojmë auditim për projektet e vogla ose të mesme?** | Jo.  Por, Projektet e mëdha (mbi 50,000 EUR) do të duhet të auditohen nga auditor të jashtëm dhe në fund të projektit së bashku me raportin final të dorëzohet raporti i auditit te Këshilli. |
| 1. **Sa zgjasin projektet?** | Periudha maksimale e zbatimit është deri në 10 muaj. Grantet fillojnë me 1 janar dhe duhet të përfundojnë me 31 tetor, 2023. |
| 1. **A mund të konkurrojnë për bursë studentët shqiptar që studjojnë në Univeristetin e Suboticës – dega në Bujanoc?** | Po |
| 1. **A mund të konkurrojnë mediat?** | Shihni përgjigjen në pyetjen 4 se kush mund të konkurroj.  Mediat nëse janë të regjistruara në njërën si këto kategori pra me statut si OJQ mund të konkurrojnë. Pra, parimi kryesor për grante në këtë thirrje është që ato janë për të mirën publike dhe jo për përfitim. |
| 1. **A mund të aplikojnë portalet?** | Nëse portalet janë të regjistrura si SHPK ose biznese nuk mund të aplikojnë. Atom und të jenë partnere në grante të mesme edhepse nuk është obligative. Si dhe mund të jenë partnere në grantet e mëdha të cilat e kan të domosdoshme të kenë një partner. |
| **16. Ku mund ti gjejm format e aplikimit?** | Thirrjet publike, dokumentet për aplikim si dhe të gjitha informatat tjera, përfshirë afatin për aplikim do të publikohen në webfaqen këtë link.  [KONKURS PUBLIK! Për përkrahjen financiare të projekteve të cilat bartin aktivitete dhe kontributojnë në qëllimin e përgjithshëm të ruajtjes e kultivimit të gjuhës, artit, kulturës e identitetit Shqiptar në Luginën e Preshevës. – Nacionali](http://nacionali.info/konkurs-publik-per-perkrahjen-financiare-te-projekteve-te-cilat-bartin-aktivitete-dhe-kontributojne-ne-qellimin-e-pergjithshem-te-ruajtjes-e-kultivimit-te-gjuhes-artit-kultures-e-identitetit-shqipt/) |
| **17. Si të aplikohet? Dokumentet e nevojshme** | Të gjitha aplikimet duhet të bëhen në formë elektronike.   1. **Koncept Propozimi + CV-të** (për mikro grantet, bursat, grantet e vogla dhe të mesme) 2. **Forma e plotë aplikimit dhe draft** **buxheti** (për grantet e mëdha) + CV-të |
| **18. Kur mund te planifikojmë që të fillojmë me zbatim të projekteve?** | Datat me rëndësi janë këto:   * Shpallja e thirrjes publike, 1 nëntor, 2022 * Afati i fundit per aplikim – 18 nëntor, 2022 * Vlerësimi 20 nëntor – 10 dhjetor, 2022 * Kontratat e para, 15-20 dhjetor, 2022 * Fillimi i zbatimit të projekteve 1 janar, 2023 |
| **19. Ku mund tju pyesim për diçka shtesë?** | Për informata shtesë ju lutem na shkruani në [kksh.bujanoc@gmail.com](mailto:kksh.bujanoc@gmail.com) ose në telefon 00 381 17 853 264. |